b'\n_START_ARTICLE_\nVisok krvni tlak\n_START_SECTION_\nZnaki in simptomi\n_START_PARAGRAPH_\nVisok krvni tlak le redko spremljajo simptomi, tako da se obi\xc4\x8dajno odkrije med pregledi ali med obiskom pri zdravniku zaradi drugih te\xc5\xbeav. Del ljudi z visokim krvnim tlakom ima znake v obliki glavobola (predvsem v zatilju in zjutraj), kot tudi omotice, vrtoglavice, tinitusa (brnenje ali \xc5\xbevi\xc5\xbeganje v u\xc5\xa1esih), sprememb v vidu ali omedlevice._NEWLINE_Med fizi\xc4\x8dnim pregledom je mogo\xc4\x8de z oftalmoskopijo zadnjega predela o\xc4\x8di ugotoviti hipertenzivno retinopatijo, kateri je lahko vzrok visok krvni tlak. Klasi\xc4\x8dno se resnost retinopati\xc4\x8dnih sprememb razvr\xc5\xa1\xc4\x8da v stopnje I\xe2\x80\x93IV, pri \xc4\x8demer je bla\xc5\xbeje stopnje te\xc5\xbeko razlikovati med seboj. Rezultati oftalmoskopskega pregleda lahko tudi naka\xc5\xbeejo, kako dolgo \xc5\xbee oseba oboleva zaradi visokega tlaka.\n_START_SECTION_\nNose\xc4\x8dnost\n_START_PARAGRAPH_\nVisok krvni tlak se pojavlja pri pribli\xc5\xbeno 8-10\xc2\xa0% nose\xc4\x8dnosti. Ve\xc4\x8dina \xc5\xbeensk z visokim krvnim tlakom v nose\xc4\x8dnosti imajo \xc5\xbee obstoje\xc4\x8do primarno hipertenzijo, visok krvni tlak v nose\xc4\x8dnosti pa je lahko prvi znak preeklampsije, to je resnega obolenja v drugi polovici nose\xc4\x8dnosti in v poporodnem obdobju. Za preeklampsijo je zna\xc4\x8dilen povi\xc5\xa1an krvni tlak in prisotnost beljakovin v urinu. Pojavi se pri pribli\xc5\xbeno 5\xc2\xa0% nose\xc4\x8dnosti in je vzrok za okoli 16\xc2\xa0% vseh maternih smrti po svetu. Preeklampsija poleg tega podvoji tveganje za perinatalno umrljivost. Obi\xc4\x8dajno pri preeklampsiji ni videti nobenih simptomov, tako da se odkriva med rutinsko kontrolo. Ko se pojavijo simptomi preeklampsije, so najbolj pogosti med njimi glavobol, motnje vida (pogosto kot \xc2\xbbutripajo\xc4\x8de lu\xc4\x8di\xc2\xab), bruhanje, bole\xc4\x8dine v epigastriju in edem. Preeklampsija lahko ob\xc4\x8dasno napreduje v smrtno nevarno stanje, v t. i. eklampsijo, ki predstavlja urgenten primer visokega tlaka in vodi do ve\xc4\x8d resnih zapletov, med drugim do izgube vida, mo\xc5\xbeganskega edema, toni\xc4\x8dnih/kloni\xc4\x8dnih napadov ali kr\xc4\x8dev, odpovedi ledvic, plju\xc4\x8dnega edema in razsejane intravaskularne koagulacije (obolenje strjevanja krvi).\n_START_SECTION_\nDojen\xc4\x8dki in otroci\n_START_PARAGRAPH_\nZakrnel razvoj, napadi, razdra\xc5\xbeljivost, pomanjkanje energije in ote\xc5\xbeeno dihanje je lahko  pri novorojen\xc4\x8dkih in mladih dojen\xc4\x8dkih  povezano s hipertenzijo. Pri starej\xc5\xa1ih dojen\xc4\x8dkih in otrocih lahko visok krvni tlak povzro\xc4\x8di glavobol, nepojasnjeno razdra\xc5\xbeljivost, utrujenost, motnje v razvoju, zamegljen vid, krvavitve iz nosa in paralizo obraza.\n_START_SECTION_\nOtroci\n_START_PARAGRAPH_\nVisok krvni tlak pri novorojen\xc4\x8dkih nastopa redko, pribli\xc5\xbeno pri 0,2 do 3 odstotkih novorojen\xc4\x8dkov, tako da se pri zdravih novorojen\xc4\x8dkih krvnega tlaka se ne meri rutinsko. Visok krvni tlak je pogostej\xc5\xa1i pri novorojen\xc4\x8dkih z visokim tveganjem. Pri odlo\xc4\x8danju, ali je pri novorojen\xc4\x8dku krvni tlak normalen, je treba upo\xc5\xa1tevati razli\xc4\x8dne dejavnike, kot so nose\xc4\x8dnostna starost, \xc4\x8das od zanositve in te\xc5\xbea ob porodu._NEWLINE_Visok krvni tlak se pojavlja precej pogosto pri otrocih in mladostnikih (2-9\xc2\xa0%, odvisno od starosti, spola in narodnosti)  in je povezana z dolgoro\xc4\x8dnimi tveganji za slabo zdravje._NEWLINE_Dandanes se priporo\xc4\x8da, da se otrokom, starej\xc5\xa1im kot tri leta, preverja krvni tlak med rutinskimi zdravstvenimi pregledi;  visok krvni tlak mora pri tem biti potrjen na ve\xc4\x8dkratnih obiskih, pred se za otroka diagnosticira hipertenzijo.  Krvni tlak nara\xc5\xa1\xc4\x8da s starostjo, pri otrocih je visok krvni tlak opredeljen kot povpre\xc4\x8dje treh ali ve\xc4\x8d meritev sistoli\xc4\x8dnega ali diastoli\xc4\x8dnega krvnega tlaka, ki je enak ali ve\xc4\x8dji kot 95. percentil, zna\xc4\x8dilen za spol, starost in vi\xc5\xa1ino otroka.  Predhodni visok krvni tlak pri otrocih je definiran kot povpre\xc4\x8den sistoli\xc4\x8dni ali diastoli\xc4\x8dni tlak, ki je enak ali vi\xc5\xa1ji od 90. percentila, vendar pa pod 95. percentilom._NEWLINE_Obstaja predlog, da se pri mladoletnikih visok krvni tlak in predhodni visok krvni tlak diagnosticirata in razvr\xc5\xa1\xc4\x8data po enakih merilih kot pri odraslih.\n_START_SECTION_\nSpremembe v na\xc4\x8dinu \xc5\xbeivljenja\n_START_PARAGRAPH_\nPrvi korak pri zdravljenju hipertenzije je enak priporo\xc4\x8dilom za  za\xc5\xa1\xc4\x8ditne spremembe v na\xc4\x8dinu \xc5\xbeivljenja in vklju\xc4\x8duje spremembe v prehrani, telovadbo in huj\xc5\xa1anje. Za vse njih je dokazano, da pri ljudeh z visokim krvnim tlakom znatno zmanj\xc5\xa1ajo krvni tlak. Njihova mo\xc5\xbena u\xc4\x8dinkovitost je podobna kot v primeru, da se jemlje eno samo zdravilo. \xc4\x8ce je krvni tlak tako visok, da upravi\xc4\x8di takoj\xc5\xa1njo uporabo zdravil, se vzporedno z zdravili \xc5\xa1e vedno priporo\xc4\x8dajo spremembe v \xc5\xbeivljenjskem slogu._NEWLINE_Sprememba v prehranjevanju, kot je dieta z nizkim vnosom natrija, ima koristne posledice. Kar se zni\xc5\xbeevanja krvnega tlaka ti\xc4\x8de, dolgoro\xc4\x8dna (ve\xc4\x8d kot 4 tedne) dieta z nizkim vnosom natrija pri ljudeh kavkazijskega porekla deluje, tako pri ljudeh z visokim krvnim tlakom kot pri osebah z normalnim krvnim tlakom. Tudi dieta DASH, to je dieta, bogata na orehih, polnovrednih \xc5\xbeitih, ribah, perutnini, sadju in zelenjavi, zni\xc5\xbeuje krvni tlak. Glavna zna\xc4\x8dilnost na\xc4\x8drta je omejiti vnos natrija, \xc4\x8deprav je prehrana tudi bogata na kaliju, magneziju, kalciju in pa beljakovinah. Za razne programe za zmanj\xc5\xa1anje psiholo\xc5\xa1kega stresa, kot so recimo biofeedback, tehnika spro\xc5\xa1\xc4\x8danja ali meditiranje, trdijo, da zmanj\xc5\xa1ujejo povi\xc5\xa1an krvni tlak. Dokazi za to na splo\xc5\xa1no slab\xc5\xa1e kakovosti in na splo\xc5\xa1no njih u\xc4\x8dinkovitost ni ve\xc4\x8dja,  kot je pri zdravstveni vzgoji.\n_START_SECTION_\nZdravila\n_START_PARAGRAPH_\nZa zdravljenje je trenutno na voljo ve\xc4\x8d razredov zdravil pod skupnim nazivom antihipertenzivi. Pri receptu za prizadeto osebo je treba upo\xc5\xa1tevati kardiovaskularno tveganje (vklju\xc4\x8dno s tveganjem za sr\xc4\x8dnomi\xc5\xa1i\xc4\x8dni infarkt in mo\xc5\xbegansko kap) kot tudi zmerjene vrednosti za krvni tlak, tako da je kardiovaskularni profil osebe \xc4\x8dim to\xc4\x8dnej\xc5\xa1i. Pri osebah z blago hipertenzijo (SBP pod 160\xc2\xa0mmHg in/ali DBP pod 100\xc2\xa0mmHg) in brez drugih zdravstvenih te\xc5\xbeav ni dokazov za to, da zmanj\xc5\xa1ujejo nevarnost za smrt ali za stopnjo zapletov zaradi zdravil. Za ljudi s predhodno hipertenzijo ali visokim normalnim tlakom krvi se zdravila ne priporo\xc4\x8dajo._NEWLINE_\xc4\x8ce se za\xc4\x8dne zdraviti z zdravili, Zdru\xc5\xbeeni dr\xc5\xbeavni odbor za visok krvni tlak (JNC-7)  priporo\xc4\x8da zdravniku, da ne spremlja samo odziva na zdravljenje, temve\xc4\x8d da tudi zasleduje morebitne ne\xc5\xbeelene u\xc4\x8dinke zdravil. Zni\xc5\xbeanje krvnega tlaka za 5\xc2\xa0mmHg lahko tveganje za mo\xc5\xbegansko kap zmanj\xc5\xa1a za 34\xc2\xa0%, za ishemi\xc4\x8dne bolezni srca za 21\xc2\xa0%, in poleg tega zmanj\xc5\xa1a verjetnost za demenco, odpoved srca in smrt zaradi kardiovaskularnih bolezni. Cilj zdravljenja mora biti zmanj\xc5\xa1anje krvnega tlaka pod 40/90\xc2\xa0mmHg za ve\xc4\x8dino posameznikov, in ni\xc5\xbee za osebe, ki imajo sladkorno bolezen ali bolezen ledvic (nekateri medicinski strokovnjaki priporo\xc4\x8dajo, da se vrednosti dr\xc5\xbei pod 120/80\xc2\xa0mmHg). \xc4\x8ce  ciljni krvni tlak ni dose\xc5\xbeen, je treba zdravljenje spremeniti, saj je terapevtska vztrajnost jasna ovira za nadzor krvnega tlaka. _NEWLINE_S\xc4\x8dasoma so se smernice glede izbire agentov in glede najbolj\xc5\xa1ega pristopa k pospe\xc5\xa1enemu zdravljenju raznih podskupin spremenile, dandanes se od dr\xc5\xbeave do dr\xc5\xbeave razlikujejo. Vpra\xc5\xa1anje, katero sredstvo je najbolje uporabiti kot prvo, je sporno. The Sodelovalni projekt Cochrane, Svetovna zdravstvena organizacija in smernice ZDA podpirajo za za\xc4\x8detno zdravljenje nizke odmerke diuretika na osnovi  tiazida. Smernice Zdru\xc5\xbeenega kraljestva poudarjajo vlogo zaviralcev kalcijevih kanalov (CCB), ki imajo prednost pri ljudeh, starej\xc5\xa1ih od 55 let ali afri\xc5\xa1kega in karibskega dru\xc5\xbeinskega porekla, in pomen zaviralcev angiotenzinske konvertaze) (ACE-I) pri za\xc4\x8detnem zdravljenju mlaj\xc5\xa1ih ljudi. Na Japonskem menijo, da je smiselno za\xc4\x8deti z enim od \xc5\xa1estih razredov zdravil, kot so: CCB, ACEI/ARB, tiazid diuretiki, beta-zaviralci in alfa zaviralci, v Kanadi in v Evropi pa se priporo\xc4\x8da vse razen alfa zaviralcev.\n_START_SECTION_\nKombinacije zdravil\n_START_PARAGRAPH_\nVe\xc4\x8dina ljudi potrebuje ve\xc4\x8d kot eno zdravilo, da visok krvni tlak dr\xc5\xbeijo pod nadzorom.  JNC7 in smernice ESH-ESC svetujejo, zdravljenje za\xc4\x8deti z dvema zdraviloma, ko je krvni tlak > 20 mmHg nad sistoli\xc4\x8dnim ali > 10 mmHg nad diastoli\xc4\x8dnim ciljem. _NEWLINE_Prednostne kombinacije so zaviralci sistema renin-angiotenzin in zaviralci kalcijevih kanalov, ali zaviralci sistema renin-angiotenzin in diuretiki. Sprejemljive kombinacije so med drugim zaviralci kalcijevih kanalov in diuretiki, beta zaviralci in diuretiki, dihidropiridinski zaviralci kalcijevih kanalov in beta zaviralci, ali pa dihidropiridinski zaviralci kalcijevih kanalov, bodisi z verapamilom bodisi z diltiazemom. Nesprejemljive kombinacije so nedihidropiridinski zaviralci kalcija (npr. verapamil in diltiazem) in beta-zaviralci, dvojna zapora sistema renin-angiotenzin (npr. inhibitor angiotenzin konvertaze + zaviralec za receptorje angiotenzina), zaviralci renin-angiotenzin in beta zaviralci, beta-zaviralci in agenti, ki u\xc4\x8dinkujejo centralno. Kombinacijam ACE-inhibitor ali antagonist receptorja za angiotenzin II, diuretik in NSAID (med drugim selektivni zaviralci COX-2 in zdravila, ki niso na recept, kot je ibuprofen) se je treba zaradi dokazano visokega tveganja za akutno odpoved ledvic kolikor je le mogo\xc4\x8de izogibati. Kombinacijo avstralska zdravstvena industrija pozna pogovorno kot \xc2\xbbterno\xc2\xab\xc2\xa0(\xc2\xbbtriple whammy\xc2\xab). Tablete s fiksno kombinacijo dveh vrst zdravil so na voljo; \xc4\x8deprav so priro\xc4\x8dne, je najbolje, da jih jemljejo samo tisti bolniki, ki vsebovane sestavine \xc5\xbee jemljejo.\n_START_SECTION_\nStarej\xc5\xa1e osebe\n_START_PARAGRAPH_\nZdravljenje zmernega do resnega visokega krvnega tlaka pri osebah, starih 60 let in ve\xc4\x8d zni\xc5\xbeuje nevarnost za smrt, kardiovaskularno obolevnost in smrtnost. Obstajajo omejene \xc5\xa1tudije za ljudi nad 80 let, vendar je nedavni pregledni \xc4\x8dlanek ugotovil, da je antihipertenzijsko zdravljenje sicer zmanj\xc5\xa1alo kardiovaskularne smrti in bolezni, ne pa celotnega \xc5\xa1tevila smrti. Kot cilj se v Ameriki  priporo\xc4\x8da <140/90\xc2\xa0mmHg s pomo\xc4\x8djo tiazidnega diuretika, v revidiranih smernicah Zdru\xc5\xbeenega kraljestva pa se za za\xc4\x8detek priporo\xc4\x8dajo zaviralci kalcijevih kanalov s cilji v klini\xc4\x8dnih okoljih < 150/90\xc2\xa0mmHg in <145/85\xc2\xa0mmHg ob ambulantnem ali hi\xc5\xa1nem spremljanju krvnega tlaka.\n_START_SECTION_\nUporno visok krvni tlak\n_START_PARAGRAPH_\nUporno visok krvni tlak je opredeljen kot krvni tlak, ki kljub so\xc4\x8dasni uporabi treh zdravil za visok tlak iz razli\xc4\x8dnih razredov antihipertenzijskih zdravil ostaja nad ciljnim krvnim tlakom. Smernice za zdravljenje odpornega visokega krvnega tlaka so objavili v Zdru\xc5\xbeenem kraljestvu  in v ZDA.\n_START_SECTION_\nOtroci\n_START_PARAGRAPH_\nRaz\xc5\xa1irjenost visokega krvnega tlaka pri mladih nara\xc5\xa1\xc4\x8da. Visok krvni tlak je prete\xc5\xbeno, posebno pri preadolescentnih, glede na osnovno bolezen drugotnega pomena.  Pri otrocih so poleg debelosti bolezni ledvic najpogostej\xc5\xa1i (60-70\xc2\xa0%) vzrok za visok krvni tlak. Mladostniki imajo obi\xc4\x8dajno primaren ali esencialni visok krvni tlak, ki predstavlja 85-95\xc2\xa0% primerov.\n_START_SECTION_\nOsve\xc5\xa1\xc4\x8denost\n_START_PARAGRAPH_\nSvetovna zdravstvena organizacija je hipertenzijo, to je visok krvni tlak,  prepoznala kot najpomembnej\xc5\xa1i vzrok za  smrtnost zaradi obolenj srca. Svetovna liga za visok krvni tlak (The World Hypertension League - WHL), krovna organizacija 85 dr\xc5\xbeavnih zdru\xc5\xbeenj in organizacij, je ugotovila, da se po svetu ve\xc4\x8d kot polovica ljudi, ki imajo visok krvni tlak, tega ne zaveda. Da re\xc5\xa1i ta problem, je WHL leta 2005 za\xc4\x8dela globalno kampanjo osve\xc5\xa1\xc4\x8danja o visokem krvnem tlaku in dolo\xc4\x8dila 17. maj kot Svetovni dan visokega krvnega tlaka (World Hypertension Day - WHD). Zadnja leta se vedno ve\xc4\x8d dr\xc5\xbeavnih zdru\xc5\xbeenj loteva WHD z inovativnimi dejavnostmi in prijemi za osve\xc5\xa1\xc4\x8danje javnosti. Leta 2007 je bila udele\xc5\xbeba rekordnih 47 dr\xc5\xbeav \xc4\x8dlanic WHL. V tednu WHD vse te dr\xc5\xbeave - v sodelovanju s svojimi lokalnimi vladami, strokovnimi zdru\xc5\xbeenji, nevladnimi organizacijami in zasebnimi podjetji - prek raznih javnih medijev in prireditev. Ob pomo\xc4\x8di mno\xc5\xbei\xc4\x8dnih medijev, kot sta internet in televizija, je sporo\xc4\x8dilo doseglo ve\xc4\x8d kot 250 milijonov ljudi. Glede na iz leta v leto nara\xc5\xa1\xc4\x8dajo\xc4\x8de zanimanje je WHL prepri\xc4\x8dana, da je mogo\xc4\x8de dose\xc4\x8di skoraj vse ocenjene 1,5 milijarde ljudi, prizadetih zaradi zvi\xc5\xa1anega krvnega tlaka.\n_START_SECTION_\nEkonomski oziri\n_START_PARAGRAPH_\nVisok krvni tlak je najpogostej\xc5\xa1i kroni\xc4\x8dni zdravstveni problem in vzrok za obiske pri primarnih izvajalcih zdravstvenih storitev v ZDA. Po oceni Ameri\xc5\xa1kega zdru\xc5\xbeenja za srce so neposredni in posredni stro\xc5\xa1ki visokega krvnega tlaka v letu 2010 zna\xc5\xa1ali 76.6 milijard dolarjev. V ZDA se 80\xc2\xa0% ljudi z visokim krvnim tlakom zaveda svojega stanja, 71\xc2\xa0% med njimi jemlje zdravila proti tlaku, vendar med bolniki, ki se svojega stanja zavedajo, samo 48\xc2\xa0% visok tlak ustrezno nadzoruje. Ovire za ustrezno obvladovanje visokega krvnega tlaka so lahko pomanjkljivosti v diagnostiki, zdravljenju in / ali nadzoru nad visokim krvnim tlakom. V zvezi s ciljem nadzora nad krvnim tlakom se izvajalci zdravstvenih storitev soo\xc4\x8dajo s \xc5\xa1tevilnimi ovirami, med drugim z odklonilnim stali\xc5\xa1\xc4\x8dem bolnikov do jemanja ve\xc4\x8d zdravil. Ljudem se tudi te\xc5\xbeko sprijaznijo z izzivi, kot so dr\xc5\xbeati se urnika za jemanje zdravil in vztrajati v spremembah \xc5\xbeivljenjskega sloga. Kljub temu je cilje glede krvnega tlaka mogo\xc4\x8de dose\xc4\x8di; najpomembnej\xc5\xa1e pri tem je, da zni\xc5\xbeanje krvnega tlaka ob\xc4\x8dutno zmanj\xc5\xa1a nevarnost za smrt zaradi bolezni srca in zaradi mo\xc5\xbeganske kapi ter za razvoj drugih resnih bolezni, ravno tako tudi zmanj\xc5\xa1uje stro\xc5\xa1ke, ki so povezani z napredno zdravni\xc5\xa1ko oskrbo.'